Altertavlen kom til Loen i 1667 (til erstatning for en eldre tavle) og ble trolig laget tidlig på 1600-tallet. Altertavlen er av katekisme-typen med tre felt med tekst i stedet for bilder noe biskop Jens Skjelderup ivret for. På nordveggen i koret henger et epitafium malt på lerret og bokstavene I.I.P.S.I.D. (initialene etter futen Jørgen Post og hans kone Sofie Jonsdotter). Ved siden av hoveddøren mot vest henger et maleri av Maria og jesusbarnet med teksten Maria Matar Dei anno 1675. Altertavlen ble restaurert i 1938 av Domenico Erdmann og Olav Seter fra Riksantikvaren. Benkene ble satt inn i 1903. I 1938 ble laget en klokkerstol av materiale fra benker laget på 1600-tallet.